หุ้นบิ๊กแคปหนุน SET ปิดเช้าพุ่ง 9 จุด แนะจับตาประชุมครม.งบประมาณปี 63 บ่ายนี้
หุ้นบิ๊กแคปหนุน SET ปิดเช้าพุ่ง 9 จุด แนะจับตาประชุมครม.งบประมาณปี 63 บ่ายนี้ โดยดัชนีตลาดหุ้นไทยช่วงเช้าปิดที่ระดับ 1,614.97 จุด เพิ่มขึ้น 9.01 จุด หรือ 0.56% มูลค่าการซื้อขาย 2.01 หมื่นล้านบาท
7 ต.ค. 2562

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,614.97 จุด เพิ่มขึ้น 9.01 จุด หรือ 0.56% มูลค่าการซื้อขาย 2.01 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวขึ้น จากความคาดหวังการเจรจาการค้าระหว่างสหรัฐฯ และจีน ที่จะมีขึ้นในวันที่ 10-11 ต.ค.นี้ ซึ่งคาดหวังจะออกมาในเชิงบวก อีกทั้งดัชนีหุ้นไทยได้ปรับตัวลงมาจนเข้าใกล้เขต Oversold แล้ว ทำให้เกิดเทคนิเคิลรีบาวด์ได้
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบเล็กน้อย โดยวันนี้ก็ให้ติดตามการประชุมคณะรัฐมนตรี (ครม.) ในเรื่องงบประมาณปี 63
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยืนได้แดนบวกได้หลังจากที่ปรับตัวลงไปมากแล้ว แต่วอลุ่มเทรดก็ยังไม่มาก พร้อมให้แนวรับ 1,605 จุด ส่วนแนวต้าน 1,615-1,620 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BANPU   มูลค่าการซื้อขาย  2,004.77 ล้านบาท ปิดที่   12.70 บาท  เพิ่มขึ้น 0.70 บาท
GPSC    มูลค่าการซื้อขาย  1,305.49 ล้านบาท ปิดที่   73.75 บาท  เพิ่มขึ้น 3.25 บาท
PTT     มูลค่าการซื้อขาย    707.55 ล้านบาท ปิดที่   46.00 บาท  เพิ่มขึ้น 0.25 บาท
ADVANC  มูลค่าการซื้อขาย    679.38 ล้านบาท ปิดที่  224.00 บาท  ราคาไม่เปลี่ยนแปลง
SCC     มูลค่าการซื้อขาย    501.53 ล้านบาท ปิดที่  398.00 บาท  ราคาไม่เปลี่ยนแปลง